  Виталий Пронин Россиысь УФСИН-лэн Удмуртияя ёзысьтыз азьвыл комендант, майор Даниил Холмогоров кыл кутон улэ кыскемын Уголовной кодексысь 222-тӥ, 222.1-тӥ но 223.1-тӥ статьяослэн 1-тӥ люкетъёссыя. Д. Холмогоровлэн трос пумо пыӵалъёсыз вылиллямФСБ-ын ужасьёс, эскеронъёс ортчытыса, шараязы: УФСИН-ын ужакуз, Д. Холмогоров, законэз тӥяса, басьтылэм, возем, вузам пыӵал тӥрлык, пуштытӥсь суретъёс, арбериос. Улон интыысьтыз, ужысьтыз шедьтэмын но таламын: пӧртэм пумо 15 пыӵал тӥрлык, пыӵал тӥрлыклэн 27 люкетэз, ас киын бичам пуштытӥсь арбери, 7 килограмм пала пуштытӥсь сурет - дары (порох), 4 сюрс 113 патрон. Тодмо луиз: Д. Холмогоров вань та арбериосты басьтылӥз, возиз, но кин ке вылэ урдскылон, терракт лэсьтон мылкыдъёсыз ӧй вал. Со ужысьтыз мӧзмытэмын, уголовной уж ӝутэмын вал. Та нуналъёсы Ижысь Октябрь ёрос судын Д. Холмогоровен герӟаськем ужез эскеризы. Законэз тӥясь янгышсэ валаз. Тае лыдэ басьтыса, суд солэсь 3 ар но 6 толэзьлы эриксэ условно амалэн талаз но 105 сюрс манет тыриськон тупатӥз. Элина Васильева  